open-index/open-wikipedia-markdown huggingface dataset:
Christian Ditlev Adolph Arenfeldt

**Christian Ditlev Adolph Arenfeldt** (født 13. februar 1758 i Flensborg i hertugdømmet Slesvig som var regjert av Danmark, død 10. juni 1833 i Christianssand) var en dansk-norsk offiser.

## Liv og virke
### Bakgrunn
Han var sønn av major Balthazar Levin Arenfeldt.

### Militær
Han ble kadett i 1772, sekondløytnant i 1785 og ble deretter ansatt i Norge som kaptein ved 2. smålenske regiment i 1787. To år senere gikk han over til det norske jegerkorps, hvor han i 1798 ble major. I 1806 ble han utnevnt til oberstløytnant i vesterlenske infanteriregiment, i 1810 ble han oberst og i 1811 sjef for regimentet og samtidig kommandør for festningene og batteriene i Christianssand. 

Han deltok ved stormannsmøtet på Eidsvoll (ofte kalt Notabelmøtet) den 16. februar 1814. Deretter ble han generalmajor og samme år generalløytnant, og kommanderte reservebrigaden i krigen med Sverige. Under dette felttoget deltok han i slaget ved Kjølberg bro.

Arenfeldt kommandoen over 5000 mann som utgjorde høyre fløy av kamplinjen nederst ved Glommens utløp. Da en annen avdeling av hæren foretok retrett, kom Arenfeldt og hans menn i en meget utsatt posisjon; særlig ettersom en svensk flåte samtidig ankret opp utenfor hans høyre flanke. Arenfeldt fikk ordre fra kong Christian Frederik om å angripe, men sendte den følgende beskjed i retur: 

::*« – En offenciv for mig synes umuelig. Men jeg har svoret saavel landet som Deres Majestæt evig troskab. Den første eed aftvinger mig min erklæring ei at gaa offenciv frem. Den anden vil tvinge mig frem, om ogsaa døden staar mig for øinene.»*

Kort etter fredsslutningen ble han av Carl Johan utnevnt til Kommandør med Storkors av Sverdordenen. Han avslo imidlertid den nye konges tilbud om å bli kommanderende general i Norge. I alle sine kommandoposter viste han seg innsiktsfull og dyktig og ble høyt skattet av både Frederik VI og Carl Johan.

### Utmerkelser
Arenfeldt var innehaver av Dannebrogordenen og ble  tildelt storkorset av Sverdordenen.

### Familie
Arenfeldt var gift med Pauline Charlotte Marie Harbou, datter av generalmajor Andreas Harbou. De fikk syv barn, to vokste opp; Andrea født i 1790 og Julius Friedrich født 1796. Sønnen Julius giftet seg med Petronelle Holm og kom inn som eier av lystgården Gimle gård i Kristiansand. Garden var i familiens eie frem til 1982 og er senere blitt en del av Kristiansand museum.

Han døde i Christianssand 10. juni 1833.

## Referanser

 


## Litteratur
* Carl Frederik Bricka: Biografi i *[[Dansk biografisk leksikon]]*
* *[[Nordisk familjebok]]. Uggleupplagan,* bind I (1904), «Arenfeldt, Kristian Ditlef Adolf» Biografi
12 Stones

**12 Stones** er et amerikansk rockeband fra Mandeville i Louisiana i USA. 

## Historie
12 Stones ble startet i 2000 i Mandeville i Louisiana, en liten forstad nord for New Orleans. Gruppas første medlemmer inkluderte Paul McCoy (vokalist), Kevin Dorr (bassist), Eric Weaver (gitarist) og Aaron Gainer (trommeslager).

Etter å ha spilt live noen ganger spilte bandet inn en demo og dro til New York. Kort tid senere signerte bandet plateselskapet Wind-Up Records. 

Bandets debutalbum, kalt *[[12 Stones (album)|12 Stones]]* som bandet selv, ble produsert av Jay Baumgarder og utgitt i 2002. Bandet ble mer kjent da McCoy deltok på Evanescences sang «Bring Me to Life» sammen med Amy Lee. Sangen ble utgitt både på Evanescences album *[[Fallen (Evanescence-album)|Fallen]]* og på lydsporet til filmen *[[Daredevil (film)|Daredevil]]*.

Kevin Dorr sluttet i bandet i 2004 og ble erstattet av Greg Tramell som tidligere bare hadde bidratt til bandet som gitarist på turneer.
 
12 Stones' andre album, *[[Potter's Field (album)|Potter's Field]]*, ble lansert i 2004. Både det første og det andre albumet ble fulgt opp av turneer. Clint Amereno og senere Aaron Hill ble hyret inn for å spille bass på turnéshowene. Etter siste turné bestemte bandet seg for å ta en pause for å få mer tid til sine respektive familier.

Trammell forlot bandet da det andre albumet skulle spilles inn. Da albumet var ferdig ble Trammel erstattet av Justin Rimer som tidligere hadde spilt gitar i Breaking Point. DJ Strange, som tidligere spilte bass i Presence, sluttet seg senere til bandet.

12 Stones' tredje album, *[[Anthem For The Underdog (album)|Anthem For The Underdog]]*, ble lansert i 2007. Det sies albumet ble inspirert av ødeleggelsene orkanen Katrina påførte bandets hjemby.
 
Ikke lenge etter at det tredje albumet var lansert sluttet Strange og ble erstattet av Shawn Wade, tidligere medlem av bandet Silence Is Broken.

## Navn
Bandets navn er en klar referanse til de kristne verdiene bandet står for. Tre «opphav» oppgis; de tolv steinene i den tradisjonelle *hoshen* som ble båret av yttersteprestene i levitterordenen i Det gamle testamentet, de tolv steinene israelittene satte opp etter at de hadde krysset Jordanelva og de tolv disiplene som fulgte Jesus Kristus.

## Medlemmer
### Nåværende
*Paul McCoy – vokal
*Eric Weaver – gitar
*Michael McManus – trommer, backup-vokal
*Justin Rimer – gitar
*Shawn Wade – bass

### Tidligere
*Kevin Dorr – bass (2000–2004)
*Pat Quave – trommer
*Stephen Poff – gitar
*Clint Amereno – bass (turné)
*Aaron Hill – bass (turné)
*Brandon "Squirly" Werrell – gitar (turné)
*Greg Trammell – gitar
*Cash Melville – gitar
*DJ Stange – bass

## Diskografi
### Album
**[[12 Stones (album)|12 Stones]]*  (23. april 2002)
**[[Potter's Field (album)|Potter's Field]]*  (24. august 2004)
**[[Anthem for the Underdog]]* (14. august 2007)
**Beneath the Scars* (2012)
**Picture Perfect* (2017)

### Single

## Kilder
*Biografi hos AllMusic
*12 Stones offisielle facebook side

## Eksterne lenker
* 
* 
* 12 Stones hos Concert Attack
Nordmark (tettsted)

**Nordmark** er et tettsted i Filipstad kommune i Värmlands län i landskapet Värmland i Sverige. Det ligger cirka 15 kilometer nord for Filipstad. I 2010 hadde tettstedet 225 innbyggere.

## Referanser
Teknisk høyskole

En **teknisk høyskole** er amerikanske tekniske universiteter med fokus på ingeniørfaglig forskning, men som ofte også har kvalitetsstudier og -forskning innen fag som økonomi og ulike samfunnsfag. Disse lærestedene er som oftest private.

Institutes of technology er akkrediterte som universiteter, og har fullt, fireårig masterprogram og tildeling av doktorgrad innen både teoretiske og anvendte natur- og teknologifag. Lærestedene har utstrakt forskningssamarbeid og utviklingsprosjekter sammen med næringsliv, og preges av betydelig samarbeid på tvers av faggrenser og mellom læresteder.

De mest kjente *institutes of technology* er:
* Massachusetts Institute of Technology
* Stevens Institute of Technology
* Illinois Institute of Technology

## Eksterne lenker
*
Ryan McCombs

**Ryan McCombs** (født 1974) er en amerikansk musiker. Han var medlem (vokalist) i bandet SOiL før han ble med i Drowning Pool. Han er gift og har to sønner og bor i Dunkirk i Indiana.

## Diskografi
### Med SOiL

* Throttle Junkies (1999)
* Scars (2001)
* Redefine (2003)

### Med Drowning Pool

* Full Circle (2007)

## Eksterne lenker
* 
*
Krydseren

***Krydseren*** var et norsk polemisk-satirisk ukeblad som utkom i årene 1849&ndash;1854 og 1879&ndash;1894.

Den første «Krydseren» var utgått av en litterær krets, hvor blant andre Hartvig Lassen, Ole Richter og den unge geologen J.T. Rørdam hørte til. Alle disse var medarbeidere i «Krydseren». Hovedredaktøren var Ditmar Mejdell. I 1855 ble «Krydseren» fortsatt som dagsavis under navnet Aftenbladet, med Mejdell som redaktør.

Den andre «Krydseren», også omtalt som *Krydseren II*, utkom i årene 1879&ndash;1894, før navnet ble endret til «Korsaren».

## Kilder
* *[[Nordisk familjebok]]. Uggleupplagen,* «Aftenbladet» https://runeberg.org/nfba/0180.html og «Krydseren» https://runeberg.org/nfbo/0078.html

## Litteratur
* Ditmar Mejdell (red.): *Paa kryds og tværs. Udvalg af «Krydseren» 1849&ndash;54.* (1889)
Aftenbladet

:*Aftenbladet kan også referere til '[[Stavanger Aftenblad]].*'

«**Aftenbladet**» var en norsk dagsavis som utkom i årene 1855&ndash;1881.

Avisen ble grunnlagt i 1855 som en fortsettelse av det polemisk-satiriske ukebladet «Krydseren». Dette bladet ble opprettet alt i 1849 og var utgått av en litterær krets, hvor blant andre Hartvig Lassen, Ole Richter og den unge geologen J.T. Rørdam hørte til. Alle disse var medarbeidere i «Krydseren». Hovedredaktøren var Ditmar Mejdell, som også ble «Aftenbladets» redaktør fra 1855. Ellers deltok også Ole Richter (fra januar 1856 til november 1859) og Bjørnstjerne Bjørnson (oktober 1859 til januar 1860) i redaksjonen.

Bjørnsons virksomhet falt samtidig med unionsstriden om avskaffelsen av stattholderembetet. I denne striden deltok Bjørnson med stor kraft. Samtidig vakte han også stor uvilje mot seg gjennom sine artikler om innenlandske forhold, slik at han snart ble nødt til å tre tilbake fra redaksjonen.

Avisen hadde helt fra begynnelsen et liberalt program og kjempet for de reformene som ble bragt på bane i 1860-årene, slik som årlige storting, statsrådenes adgang til stortingets forhandlinger, og så videre. Samtidig var den nesten alltid svært moderat. Derimot viet den litteraturen mye oppmerksomhet og var til tider Norges fremste organ for litteraturkritikk. I årenes løp fikk den imidlertid mange konkurrenter, og dette innvirket på dens økonomiske stilling. Ved nyttår 1878 ble avisen kjøpt av et konsortium og ble gjort til organ for en moderat høyrepolitikk. 15. oktober 1879 gikk Mejdell ut av redaksjonen og ble etterfulgt av Jørgen F. Sandberg, som døde allerede i juli 1881. Avisen ble nedlagt ved årets slutt.

## Kilder
*
University of Louisville

**University of Louisville** er et delstatseid universitet i Louisville i delstaten Kentucky, USA. Det ble opprettet i 1798 av delstaten med lokale midler og ressurser.

Universitetet hører til USAs fremste medisinske forskningsmiljøer, og sto sentralt i utviklingen av ulike typer vaksine og hjertetransplantasjon. Også School of Business har høye nasjonale rangeringer. Det er en sidecampus med MBA-program i Panama by i Panama.

Skolene og fakultetene omfatter:
* Louisville Medical Institute (1837)
* Louisville Collegiate Institute (1840)
* Louis D. Brandeis School of Law (1846) 
* School of Graduate Studies (1915)
* School of Dentistry (1918)
* School of Justice and Administration (1969)
* School of Business (1953)
* J. B. Speed School of Engineering (1925)
* School of Liberal Arts (1907)
* School of Education (1968)
* School of Social Work (1936)
* School of Nursing (1979)
* School of Public Affairs (1983)

Ved universitetet var det 20&nbsp;804 studenter og 1&nbsp;335 vitenskapelig ansatte i 2006, og samme året var skolepengene US$ 6&nbsp;252 for studenter folkeregistrert i Kentucky. Studiene gis opp til doktorgradsnivå.

William F. Ekstrom Library har 1,3 millioner titler, mens de fire andre bibliotekene til sammen har 400&nbsp;000.

## Referanser


## Eksterne lenker
* 
* University of Louisville School of Medicine
ITU

ITU kan være en forkortelse for:

* Forsknings- og kompetansenettverk for IT i utdanning
* IT-universitetet i København
* Den internasjonale telekommunikasjonsunion
* International Triathlon Union

Itu som stedsnavn:

* Itu i Brasil
* Itu i Nigeria
Bergsäng

**Bergsäng** er et småsted i Hagfors kommune i Värmlands län i landskapet Värmland i Sverige. Det ligger cirka 15 kilometer nordvest for Hagfors. I 2005 var Bergsäng regnet som et tettsted, og hadde da 201 innbyggere, men i 2010 var innbyggertallet sunket under 200, som er grensen for å regnes som tettsted i Sverige.

## Referanser
Kakadueciklide

**Kakadueciklide** er en art i gruppen *[[Apistogramma]]*.
Det er en liten ferskvannsfisk som finnes i Amazonas og omkringliggende elver. Den lever av små virvelløse dyr.
Hannen kan bli opptil 8 cm lang, hunnen sjelden mer enn 5 cm.

## Akvaristikk
Kakadueciklide er en populær akvariefisk som finnes i flere oppdrettsvarianter.
Den regnes som en dvergciklide.
Kakadueciklide holdes gjerne i harem med én hann og to-tre hunner. Akvariet bør romme minst 60 liter.
Den foretrekker bløtt, surt vann med en temperatur på 24-28 °C.

## Eksterne lenker
* 
*  ''Apistogramma cacatuoides'' - kakadueciklide - akvaforum.no
*
Den gamle brannvakt

**Den gamle brannvakt** er en trebygning i Larvik. Den ble anlagt i 1851, kneiser på Bøkkerfjellets høyeste kolle og var i praktisk bruk frem til den nye brannstasjonen med sitt høye tårn sto ferdig i 1909. Vekterne på Bøkkerfjellet hadde også som sin oppgave å varsle innbyggerne om hva klokken var ved å ringe med den gamle klokken på taket.

Under den store bybrannen i 1902 smalt det tre skudd fra kanonene på Bøkkerfjellet.
Råda

**Råda** er et tettsted i Hagfors kommune i Värmlands län i landskapet Värmland i Sverige. I 2010 hadde tettstedet 448 innbyggere.

## Referanser
Fylkesvei 2122

**Fylkesvei 2122** går mellom Øksna og Rustad i Elverum kommune. Veien er 5,8&nbsp;km lang.

Frem til 2019 hadde veien betegnelsen fylkesvei 533 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 533 (andre betydninger)

I Norge finnes **fylkesvei 533** i de følgende fylkene:

*Fylkesvei 533 (Hedmark)
*Fylkesvei 533 (Rogaland)
San Marinos Grand Prix

**San Marinos Grand Prix** var et Formel 1-løp som i perioden 1981-2006 ble arrangert på Autodromo Enzo e Dino Ferrari ved Imola i Italia. Løpet ble kalt San Marino Grand Prix fordi det allerede var et Italias Grand Prix, og San Marino er for lite til å kunne arrangere et Grand Prix løp.

## Historie
I 1994 var det tre store ulykker på Imola. Under treningen på fredagen krasjet Rubens Barrichello stygt i en sving og ble slått bevisstløs i flere minutter. Dagen etter, under kvalifiseringen omkom østerrikeren Roland Ratzenberger etter og ha kjørt av i Villeneuve-svingen. Under løpet omkom Ayrton Senna etter og ha kjørt av i 6. girs-svingen Tamburello.

## Vinnere av San Marino Grand Prix

## Referanser
Panda-dvergciklide

**Panda-dvergciklide** er en art i gruppen *[[Apistogramma]]*. 
Det er en ferskvannsfisk som er endemisk til svartvannshabitater i Carahuayte-vassdraget i Sør-Amerika, hvor den finnes i små, skyggefulle elver. På funnstedene har registrert hardhet vært mindre enn 1 °dGH, pH mellom 5,0 og 5,6 og temperatur 24,5-27,5 °C.

Hannene blir opptil 8 cm lange, hunnene ca. 5 cm.
Det er en populær akvariefisk.
Arten er oppkalt etter den nederlandske iktyologen Han Nijssen.

## Eksterne lenker
* 
*  nrm.se - ''Apistogramma nijsseni''
Saurodactylus

se tekst

***Saurodactylus*** er ei slekt av gekkoer, som lever i Nordvest-Afrika. De er svært små, og har ikke festeskiver på tærne.

Det er sju arter med følgende utbredelse:

* *Saurodactylus brosseti* – ble splittet i fem arter i 2019; i snever betydning er den utbredt i Marokko i Sous og på sletta nord for Høy-Atlas
* *Saurodactylus elmoudenii* - Anti-Atlas i sørvestlige Marokko 
* *Saurodactylus fasciatus* – nordvestlige Marokko, mellom Mellom-Atlas og Riffjellene
* *Saurodactylus harrisii* – kysten sør for Tiznit i sørvestlige Marokko og Vest-Sahara 
* *Saurodactylus mauritanicus* – nordøstlige Marokko, nordvestlige Algerie, de spanske besittelsene Melilla, Islas Chafarinas, Peñón de Alhucemas og Alborán
* *Saurodactylus slimanii* – øst for Anti-Atlas i Marokko 
* *Saurodactylus splendidus* – fjellområdene ved Icht i sørlige Marokko

## Litteratur
* 
* C. Rato & D.J. Harris (2008) Genetic variation within *Saurodactylus* and its phylogenetic relationships within the Gekkonoidea estimated from mitochondrial and nuclear DNA sequences. *Amphibia-Reptilia* 29(1):&nbsp;25&ndash;34 
* Joger, U., Slimani, T., El Mouden, H. & Geniez, P. (2006) ''Saurodactylus brosseti'' i ''2009 IUCN Red List of Threatened Species''
* Joger, U., Slimani, T., El Mouden, H. & Geniez, P. (2006) ''Saurodactylus fasciatus'' i   ''2009 IUCN Red List of Threatened Species''
* Joger, U., Slimani, T., El Mouden, H., Geniez, P. & Martínez-Solano, I. (2008) ''Saurodactylus mauritanicus'' i   ''2009 IUCN Red List of Threatened Species''

## Eksterne lenker
*
Glava (Värmland)

**Glava** er et småsted i Arvika kommune i Värmlands län i landskapet Värmland i Sverige og sentrum i Glava församling som er omtalt så tidlig som i 1540. Glava kyrka vart bygd i 1736. Glava ligger ved sjøen Glafsfjorden.

I 2005 var Glava med 201 innbyggere regnet som et tettsted, men i 2010 var innbyggertallet sunket under 200, som er grensen for å regnes som tettsted i Sverige.

Det norske selskapet REC hadde ein fabrikk for produksjon av solpanel i Glava. På det meste hadde fabrikken 300 tilsette. Fabrikken vart vedtatt lagt ned i 2010..

## Referanser
Fylkesvei 2216

**Fylkesvei 2216** går mellom Hanestad stasjon og Øvre Rendal kirke i Rendalen kommune.

Frem til 2019 hadde veien betegnelsen fylkesvei 664 (Hedmark).

## Kommuner og knutepunkter

----
Erstattet av riksvei 3 rundt 120 m 
----

## Referanser




## Eksterne lenker
* Vegvesenets vegkart 
*
Tom Crean

**Tom Crean** (født 7. juli 1877, død 27. juli 1938) var en irsk sjømann og antarktisk oppdager. Han deltok i Robert Falcon Scotts Discovery-ekspedisjon i 1901–1904 og under Scotts Terra Nova-ekspedisjon i 1911–1913, en eksepdisjon som tapte kappløpet til Sydpolen mot Roald Amundsen. Creans tredje ekspedisjon var Endurance-ekspedisjonen (1914–17) med Ernest Shackleton, en ekspedisjon som endte i forlis og en dramatisk 1&nbsp;280 km lang ferd i en livbåt fra Elefantøya til Sør-Georgia for å finne redning. 

Etter Edurance-ekspedisjonen returnerte Crean til marinen. I 1920 flyttet han hjem til County Kerry hvor han åpnet pensjonatet *South Pole Inn* i Annascaul.

Crean Glacier på nordkysten av Sør-Georgia og Mount Crean i Victoria Land i Antarktis er oppkalt etter ham.

## Referanser
Åtorp

**Åtorp** er et tettsted i Degerfors kommune i Örebro län i landskapene Värmland og Närke i Sverige. I 2010 hadde tettstedet 212 innbyggere.

## Referanser
Ljøsne

**Ljøsne** er en bygd/grend i Lærdal kommune i Sogn og Fjordane. Det bodde 226 personer i Ljøsne grunnkrets i 2017, ifølge tall fra Statistisk Sentralbyrå. I 2007 var tallet 180 personer.

Bygda/grenda er en jordbruksbygd med forskjellig grønnsaksproduksjon som hovednæring, og er kjent for godt klima og gode vekstvilkår for dette. I senere år er morelldyrking blitt utbredt. Stedet hadde egen barneskole, Ljøsne skule, til den ble lagt ned ved utgangen av skoleåret 2016/2017. Ljøsne er egen skolekrets og valgkrets i Lærdal kommune. 20. oktober 2016 vedtok Lærdal herredstyre å legge ned Ljøsne skule fra skoleåret 2017/2018. Ljøsne har også egen nærbutikk (Joker Ljøsne). E16 går gjennom bygden. Det er golfbane ved Rikheim gård (6 hull og slopet), den drives av Lærdal Golfklubb, som med sine 555 medlemmer ved uttgangen av 1916 er Lærdals største frivillige medlemsorganisasjon.

Østlige del av Ljøsne-området med Saltkjelen er det tørreste på Vestlandet og blant de tørreste i Norge. Fra 1913 til 1927 drev Havedyrkningens Venner værobservasjoner på Øvre Ljøsne (Ljøsno).
Nedbørsmålingene for de 14 årene stasjonen var i drift, viser, ifølge Nedbøriakttagelser i Norge, at Øvre Ljøsne hadde 86 % av nedbøren som falt på Lærdalsøyri (Telegrafstasjonen). I siste normalperiode, 1961-90, hadde Lærdalsøyri 491&nbsp;mm nedbør. 86 % av dette utgjør om lag 420&nbsp;mm. Det er omtrent som på Palma, Mallorca (427&nbsp;mm) og 80&nbsp;mm mer enn i Alicante  (336&nbsp;mm).

## Referanser
Tønjum

**Tønjum** er en bygd/grend i Lærdal kommune i Sogn og Fjordane.

Bygden/grenden er en jordbruksbygd med diverse grønnsaksproduksjon som hovednæring. I senere år er morelldyrking blitt mer utbredt. E16 går gjennom grenden, og her ligger Håbakken med den ene munningen av verdens lengste veitunnel Lærdalstunnelen. Tønjum er et kirkesogn med Tønjum kirke, og hovedsogn i Lærdal prestegjeld.
Lanna (Närke)

**Lanna** er et tettsted i Lekeberg og Örebro kommuner i Örebro län i landskapet Närke i Sverige. I 2010 hadde tettstedet 537 innbyggere, hvorav 472 i Lekeberg kommune og 65 i Örebro.

## Referanser
Håbakken

**Håbakken** er en grend og et næringsområde i Lærdal kommune i Sogn og Fjordane.

Den østlige munningen av verdens lengste veitunnel Lærdalstunnelen ligger her. Lærdalstunnelen næringspark er lokalisert nær munningen. Det meste kjente på Håbakken er kro/gatekjøkkenet «Haabakken», et populært stoppested for trailersjåfører på E16. I 2011 utvidet Lærdal kommune næringsparken.

## Eksterne lenker
* Lærdal næringsutvikling  om Håbakken
* Reguleringsplan for Håbakken næringspark (PDF)
Svartå

**Svartå** er et tettsted i Degerfors kommune i Örebro län i landskapet Närke i Sverige. Det ligger cirka 13 kilometer sørøst for Degerfors. I 2010 hadde tettstedet 495 innbyggere.

## Referanser
Neulengbach

**Neulengbach** er en by og kommune i den østerrikske delstaten Niederösterreich. Byen ligger cirka 36 kilometer vest for Wien. Kommunen hadde .

## Referanser
Hasselfors

**Hasselfors** er et tettsted i Laxå kommune i Örebro län i landskapet Närke i Sverige. I 2010 hadde tettstedet 428 innbyggere.

Hasselfors ligger mellom de to innsjøene Toften, der man før fløtet tømmer, og Teen, som har fine badeplasser. I Hasselfors finnes et naturreservat og en nesten 400-årig brukshistorie. Hasselfors Bruks AB drev jernbearbeiding, torvbrytning og skogbruk fram til 1996, da bruket ble avviklet og solgt. Fra 1996 er det Sveaskog som driver skogbruket. I Hasselfors bruksmuseum finnes historien bevart. 

I 2014 ble det bestemt at stedets barneskole, Hasselfors skola, skulle flyttes til Laxå. 

## Næringsvirksomhet
Hasselfors Sågverk drives av Setra Group AB. Trevirket som foredles ved sagverket er gran. På 2010-tallet har foretaket investert stadig større beløp i sagverket. 

Hasselfors Värdshus gikk konkurs på nyåret 2015, og det var høsten 2015 planer om å opprette såkalte HVB-boliger (HVB: «hem för vård eller boende») i anlegget. 

## Referanser
Finnerödja

**Finnerödja** er et tettsted i Laxå kommune i Örebro län i landskapet Västergötland i Sverige. Det ligger cirka 15 kilometer sørvest for Laxå. I 2010 hadde tettstedet 604 innbyggere.

## Referanser
Fylkesvei 2236

**Fylkesvei 2236** går mellom Grimshaugen og Sandeggmoen i Alvdal kommune.

Frem til 2019 hadde veien betegnelsen fylkesvei 691 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Nornen-klassen

**Nornen-klassen** er en klasse kystvaktskip bygget i perioden 2006–2007 for Kystvakten. Skipene er spesialbygd for sine oppgaver i Indre kystvakt.

Fartøyene opererer i samsvar med kystvaktloven og assisterer samarbeidsetater som Politi- og lensmannsetaten og Tolletaten. Andre oppgaver​ er å assistere Hovedredningssentralen som innsatsleder under søk- og redningsoperasjoner, og oljeoppsamling etter skipsulykker. Fartøyene er utrustet både med fastmontert og mobile oljelenser og dessuten opptaksutstyr for oljeprodukt.

Fartøyene har også en HPB (hurtiggående patruljebåt) som kan operere autonomt i inntil 48 timer.

Disse fartøyene er også mulighet for slep av andre fartøy.

## Fartøyer

## Beskrivelse
### Maskineri
* Hovedmaskineri: Diesel-elektrisk, 4 maskiner på til sammen 2500&nbsp;kW
* Sidepropell: 300&nbsp;kW

## KV «Heimdal»
KV «Heimdal» (kallesignal W332/LNRR) er et norsk kystvaktfartøy som opererer i sone 2 i indre kystvakt nord. Fartøyet tilhører Nornen-klassen og ble bygd i Polen hos Szczecin Ship Repair Yard.

## Referanser


## Eksterne lenker
* Nornen-klassen
Grythyttan

**Grythyttan** er et tettsted i Hällefors kommune i Örebro län i landskapet Västmanland i Sverige. I 2010 hadde tettstedet 891 innbyggere.

## Referanser
Örnsköldsvik lufthavn

**Örnsköldsvik lufthavn** , er en liten flyplass som ligger 24 km nordøst for Örnsköldsvik i Sverige. Flyplassen ligger i Husum og ble bygget i 1961. 

Det svenske flyselskapet Linjeflyg fløy fra Örnsköldsvik til Stockholm-Arlanda fra 1962 til 1992. I 1992 kjøpte SAS linjeflyg og fløy ruten til 2008. Selskapet Höga Kusten flyg, som senere endret navn til Nextjet, overtok ruten og fløy den frem til Nextjet gikk konkurs i 2018. SAS gjenåpnet ruten igjen i 2018 med fire avganger på ukedagene og to hver helgedag med flytypen ATR 72. 

## Selskaper og ruter

## Referanser


## Eksterne lenker
*
Vretstorp

**Vretstorp** er et tettsted i Hallsberg kommune i Örebro län i landskapet Närke i Sverige. I 2010 hadde tettstedet 842 innbyggere.

Vretstorp vokste fram som viktig lokalt tettsted da jernbanen ble utbygget fra Hallsberg over Tiveden til Västergötland på slutten av 1800-tallet. Da tettstedet hadde sin storhetstid på begynnelsen av 1900-tallet var det blant annet produksjon av treskeverk i Vretstorp. I dag er Vretstorp en av få områder i Hallsberg kommune som opplever økning i folketallet, og den lokale barneskolen har blitt bygget ut flere ganger.

Vretstorp tilhører kirkesognet Viby församling i Strängnäs stift.

## Referanser
Fylkesvei 688 (andre betydninger)

I Norge finnes **fylkesvei 688** i de følgende fylkene:

*Fylkesvei 688 (Hedmark)
*Fylkesvei 688 (Vest-Agder)
Wandervogel

***Wandervogel*** var en populær bevegelse blant tyske ungdomsgrupper fra 1896 og utover. Navnet kan oversettes med «trekkfugl», og meningen er å riste av seg sosietetsrestriksjonene og komme tilbake til naturen og friheten. Organisasjonen ble etterhvert splittet opp, og ble grunnlaget for enda flere organisasjoner, som alle kalte seg selv *Wandervogel*, men var organisatorisk uavhengig av hverandre. Ikke desto mindre hadde de fremdeles følelsen av å være med i den samme bevegelsen, men splittet i forskjellige deler.

## Historie

Wandervogel-bevegelsen ble offisielt etablert den 4. november 1901 av Hermann Hoffmann-Fölkersamb (1875–1955) , som i 1895 hadde grunnlagt en studiesirkel ved en skole i Berlin hvor han underviste. Wandervogel-bevegelsen ble ganske snart en av fremste tyske ungdomsbevegelsen som vektla frihet, personlig ansvar og eventyrlyst. Etter den første verdenskrig slo deler av Wandervogel-bevegelsen og den tyske speiderbevegelsen sammen til Den tyske ungdomsbevegelsen (*Die deutsche Jugendbewegung*). 

Noen av gruppene i Wandervogel-bevegelsen hadde et stort antall jødiske medlemmer, og andre jødiske bevegelser som for eksempel Hashomer Hatzair var kraftig påvirket av Wandervogel. Andre grupper innenfor Wandervogel-bevegelsen var derimot sterkt antisemittiske og støttet de nazistiske myndighetene som  tok makten i Tyskland på denne tiden. I 1933 ble alle uavhengige bevegelser, organisasjoner og grupper, deriblant Wandervogel-bevegelsen forbudt, og bare nazistpartiets Hitlerjugend fikk bestå som en lovlig ungdomsorganisasjon.

## Moderne aspekter
*Wandervogel*-bevegelsen blomstret igjen opp etter andre verdenskrig, og eksisterer i Tyskland i dag med rundt 5&nbsp;000 medlemmer i mange forskjellige assosiasjoner. Det er også noen organisasjoner i nabolandene. Det er blant annet flere organisasjoner i de franske områdene Normandie og Bretagne.  

## Kilder
* Kennedy, Gordon (1998): *Children of the Sun: A Pictorial Anthology from Germany to California 1883-1949*, ISBN 0-9668898-0-0
* Laqueur, Walter (1984): *Young Germany: A History of the German Youth Movement*, Transaction Pub, ISBN 0-87855-960-4
* Pois, Robert A. (1986): *National Socialism and the Religion of Nature*, ISBN 0312559585

## Eksterne lenker
* Vanlig nettportal av dagens mest vanlige Wandervogel-organisasjoner
Ängelholm-Helsingborg lufthavn

**Ängelholm-Helsingborg lufthavn**  er en flyplass som ligger 34 km fra Helsingborg og 7 km fra Ängelholm i Sverige.

Flyplassen er Götalands tredje største flyplass og den tiende største i hele Sverige. Den betjente 405 000 passasjerer i 2012. 

## Selskaper og ruter

## Eksterne lenker
* Flyplassens hjemmeside
Or Akiva

**Or Akiva** (hebraisk: ), også skrevet **Or Aquia**, er en by i Haifa-distriktet i Israel, på landets kystslette. Byen ligger like innenfor den gamle Cæsarea-byporten ved Middelhavet, og nord for byen Hadera. Den er rundt 30 mil sør for Haifa og 24 mil nord for Tel Aviv. Or Akiva hadde en befolkning på 15&nbsp;000 pr. 2005, og er dermed en av Israels minste byer med tanke på befolkning. Ifølge CSB var den etniske sammensetningen i byen 99,3&nbsp;% jødisk og annen ikke-arabisk, uten noen utpreget arabisk befolkning. 

## Referanser


## Eksterne lenker
*
Fylkesvei 2244

**Fylkesvei 2244** går mellom Savalen Turisthotell og Nausterstøa i Tynset kommune.

Frem til 2019 hadde veien betegnelsen fylkesvei 712 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 

*
Apistogramma barlowi

***Apistogramma barlowi*** er en art i gruppen Geophaginae. Den ble først funnet nord i Peru i 2000 og beskrevet i 2008.
Det er en ferskvannsfisk som blir ca. 10 cm lang. Hodet er bemerkelsesverdig stort. Området fra snuten til kanten av gjellelokket utgjør 35&nbsp;% av fiskens lengde når halefinnen ikke måles.

Arten er oppkalt etter iktyologen George W. Barlow.
Tidligere har fisken vært kjent som *[[Apistogramma]]* sp. «mouthbrooder», «Maulbrüter» eller «Brustband».

Arten er den eneste registrerte munnrugeren i gruppen *Apistogramma*. I likhet med andre *Apistogramma*-arter legger den eggene i en hule. Når yngelen er klekket, holder hunnen dem i munnen den første tiden.

## Eksterne lenker
* 
*    ''Apistogramma barlowi'' sp. n.: Description of a new facultative mouth-breeding cichlid species (Teleostei: Perciformes: Geophaginae) from Northern Peru - sachsen.de
Martijn Maaskant

**Martijn Maaskant** (født 27. juli 1983 i Zuidland) er en nederlandsk, tidligere profesjonell, syklist. Maaskant ble profesjonell i 2008, og viste umiddelbart gode resultater med en 12.-plass i Flandern rundt, og en fjerdeplass i Paris–Roubaix.

## Lag
* Van Vliet-EBH Advocaten-Gazelle (2003–2005)
* Rabobank Continental Team (2006–2007)
* Garmin-Barracuda (2008–2013)
* Unitedhealthcare Pro Cycling (2014)

## Referanser


## Eksterne lenker
* 
*
Hampetorp

**Hampetorp** er et tettsted i Örebro kommune i Örebro län i landskapet Närke i Sverige. I 2010 hadde tettstedet 297 innbyggere.

Hampetorp ligger ved den sydlige bredden av innsjøen Hjälmaren og det er fergeforbindelse til Vinön.

## Referanser
Netivot

**Netivot** (hebraisk:  – betyr «stier») er en by i Sørdistriktet i Israel og som er lokalisert mellom Beersheba og Gaza. Ifølge CBS hadde byen en total befolkning på 26 700 i 2009.

## Historie
Byen ble grunnlagt som en utviklingsby i Negrev sammen Sderot i nord, og Ofakim i sør. De første bosetterne var innflyttere fra Marokko og Tunisia. På 1990-tallet kom det ytterligere innflyttere fra Russland og Etiopia. I mange år slet byen med høy arbeidsledighet. Siden 2008 har Netivot vært mål for rakettangrep fra Gaza. I 2012 eksploderte en rakett i nærheten av skole i byen.

Et betydelig minnesmerke er graven til Baba Sali (død 1984), en marokkanskfødt tzadiken og kabbalist som er gravlagt her. Sefardiske jødiske pilegrimer kommer til denne byen for å be ved hans grav. Også graven til rabbineren Shalom Ifargan ligger her.

## Demografi

I 2001 var den etniske sammensetningen av byen bestående av 99,9 prosent jødisk. og befolkningen var jevnt fordelt mellom begge kjønn. Byen er rangert relativt lavt på den sosioøkonomiske indeks (3 ut av 10). I kjølvannet av Operasjon Salomo (en israelsk operasjon i 1991 som fraktet etiopiske jøder til Israel) har Netivot tatt imot et stort antall etiopiske jødiske innvandrere.

Ved slutten av 2009 hadde Netivot rundt 26 700 innbyggere.

## Utdannelse
I henhold til CBS var det 22 skoler og 4 243 studenter i byen: 16 grunnskoler med 3 053 studenter og 11 videregående skoler og høyskoler med 1 190 studenter. 43,1 prosent av studentene i 12. grad var berettiget til opptak for til høyere utdannelse i 2001. Skolene i byen har blitt utvalgt til et særlig pilotprosjekt hvor elever ved grunnskolene bygger deres egne miniroboter.

I 2009 vant en videregående student fra Netivot førsteprisen i Første skritt til Nobelsprisen i fysikk i en tevling. I 2011 var Netivot vert for festival robotteknologi, sponset av den internasjonale organisasjonen FIRST (For inspirasjon og anerkjennelse av vitenskap og teknologi). Første, andre og tredje klasser ved Noam Eliyahus religiøse skole tilbringer åtte timer i uken med å studere vitenskap og robotikk ved Lehava, det kommunale vitenskapssenteret.

Mandelsenteret for lederskap i Negev (MCLN) driver et toårig samfunnsbasert lederskapsprogram i Netivot.

## Lokal kultur
Ved årsdag for Baba Salis død kommer tusenvis av jødiske pilegrimer til Netivot for å besøke hans grav.

Hele elleve lokale aviser blir utgitt i byen.

Tre suksessfulle nattklubber har åpnet i Netivot som også får besøk utenfra og tiltrekker seg unge mennesker fra Ashkelon, Beersheba, Omer, Lehavim, Ofakim og Sderot.

## Framtidig utvikling
Ytterligere to nabolag med totalt 3 600 nye boligenheter er planlagt for Netivot. De er antatt å doble byens befolkning. To store supermarkeder er også planlagt som kommer i tillegg til de sju som allerede eksisterer.

## Referanser


## Eksterne lenker
*
Beate Bille (skuespiller)

**Beate Karoline Bille** (født 1976) er en dansk skuespiller.

Hun gikk på Statens Teaterskole 2000&ndash;04 og hadde allerede da hatt små roller i blant annet *[[Olsen-bandens sidste stik]]*, *[[Rejseholdet]]* og *[[Taxa (TV-serie)|TAXA]]*. Sitt store gjennombrudd fikk hun i Per Flys film *[[Drapet (film)|Drapet]]* fra 2005, og året etter medvirket hun i Hella Joofs *[[Fidibus]]*.

Hun er datter av Joen Bille og Bente Scavenius. Hun tilhører adelsslekten Bille og er dessuten etterkommer av bl.a. Henrik Ibsen, Bjørnstjerne Bjørnson og Tycho Brahe. Hun har dessuten samme navn som Brahes mor Beate Clausdatter Bille.

## Filmografi (utvalg)
* 2014 – *[[Fasandreperne (film)|Fasandreperne]]*
* 2007 – *[[Anna Pihl]]*  
* 2007 – *[[De fortaptes sjelers øy]]* 
* 2006 – *[[Fidibus]]* 
* 2005 – *Drapet* 
* 1998 – *[[Nattens engel]]*

## Referanser


## Eksterne lenker
*
Norra Bro

**Norra Bro** er et tettsted i Örebro kommune i Örebro län i landskapet Närke i Sverige. I 2010 hadde tettstedet 687 innbyggere.

Norra Bro grenser til Brickebacken og Gryts industriområde. Området er forbundet med det sentrale Örebro via Gällerstadvägen. 

Området består delvis av et større rekkehusfelt fra 1970-tallet med omkringliggende eneboliger fra samme tid, og dels av eneboliger bygd på slutten av 1990- og begynnelsen av 2000-tallet.

Mellom 1980 og 2005 økte befolkningen med 24 prosent. Det er mange arbeidsplasser i området. Det kommunale tjenestetilbudet er felles med Brickebacken, f.eks. helsestasjon og skole. Like i nærheten av Norra Bro har Atlas Copco et anlegg.

I eldre tider lå bygden Norra Bro ca. 2 km lengre sør, men i forbindelse med skiftet av jordbrukseiendommer på 1800-tallet, ble gårdene delt opp, og bolighusene flyttet. Da det nåværende villaområdet ble bygd, ble det gamle navnet Norra Bro tatt i bruk igjen.

## Referanser
Billie Piper

**Billie Paul Piper** (født 22. september 1982 i Swindon i England) er en skuespiller og popsanger. 

Hun begynte som popsanger i tenårene og var kjent for å ha giftet seg med DJ-en Chris Evans. Hun er i dag mest kjent for rollen som Rose Tyler i TV-serien *[[Doctor Who]]*, som hun spilte fra 2005 til 2006, hun kom også, sammen med David Tennant tilbake til serien i 2013 for 50-årsspesialepisoden av serien.
Dessuten spilte hun hovedrollen i *[[Secret Diary of a Call Girl]]* og som Frankenstein-monsterets brud i TV-serien Penny Dreadful.

## Oppvekst
Leian Paul Piper ble født i Swindon, Wiltshire, England. Den 25. april 1983 ble navnet hennes offisielt endret til Billie Paul Piper av hennes foreldre, Paul Victor Piper og Mandy Kane Kent. Piper har en yngre bror, Charley, og to yngre søstre, Harley og Elle. Hun studerte ved Sylvia Young Theatre School.

## Karriere

### 1998–2000: ''Honey to the B''
Pipers karriere begynte da hun ble valgt ut til å vises på lørdag morgen barnas TV-show *[[Scratchy & Co.]]* Senere fikk Piper en rolle i en TV-reklame for å promotere popmagasinet *[[Smash Hits]]*. Piper ble tilbudt en platekontrakt da hun var 15 år, og i 1998 ble hun den yngste artisten noensinne til å debutere på nummer én i UK singles chart med "Because We Want To", lansert under artistnavnet mononym "Billie". Det påfølgende albumet "Girlfriend" debuterte også på nummer én. 

Det første albumet hennes, *[[Honey to the B]]*, ble utgitt like etter, og debuterte og nådde nummer 14 på den britiske albumlista, og solgte mer enn tre millioner eksemplarer i Storbritannia alene sammen med en platinasertifisering, og en 2x platinasertifisering i New Zealand, der det nådde nr. 3. Uansett, *Honey to the B* fant begrenset suksess andre steder, slik som Australia, der den debuterte og nådde nr. 31 til tross for suksessen med "Honey to the Bee", og i USA nesten det gikk helt ubemerket, med en topp på nr. 17 på Heatseekers.

## Referanser


## Eksterne lenker
* 
* 
* 
* 
* BBC Drama Faces: Billie Piper
* Intervju med BBC Wiltshire (Oktober 2006)
* Intervju med BBC SOmerset (Februar 2007)
Stora Mellösa

**Stora Mellösa** er et tettsted i Örebro kommune i Örebro län i landskapet Närke i Sverige. Det ligger cirka 15 kilometer sørøst for Örebro. I 2010 hadde tettstedet 776 innbyggere.

## Referanser
Mosås

**Mosås** er et tettbebygd område i Örebro kommune i Örebro län i landskapet Närke i Sverige. Fram til 2005 var Mosås regnet som et eget tettsted, og hadde da 899 innbyggere. I 2010 var det vokst sammen med tettstedet Örebro og ble da regnet som en del av dette.

## Referanser
Saturn Award

**The Saturn Award** er en filmpris som deles ut av **Academy of Science Fiction, Fantasy & Horror Films** til de mest fremstående filmtitlene innen science fiction, skrekkfilm og fantasy.

Prisen deles ut i over 30 kategorier og omfatter både filmer produsert for kino, TV-produksjoner og video-produksjoner. Den ble utdelt første gang i 1972.

## Eksterne lenker
*
Toleranseutvikling

**Toleranseutvikling** eller **avtagende effekt** forekommer ved kontinuerlig eller hyppig dosering av legemidler eller av andre substanser. Dette fører til at man må øke dosen for å opprettholde effekten. Det er flere virkningsmekanismer for hvordan toleranse oppstår. For eksempel kan en substans indusere synteseringen av metabolske enzymer, som resulterer i økt nedbrytning av substans.

En annen type utvikling kan være at målstrukturen tilpasser tilstedeværelsen av substansen. Blokkering av reseptorer av en antagonist kan fremme celler til å syntetisere flere reseptorer. Dosen må derfor økes for å blokkere de syntetiserte reseptorene og de som var der fra begynnelsen.

Fysisk avhengighet er ofte assosiert med toleranseutvikling. Fysisk avhengighet er en tilstand hvor en person blir avhengig av en substans for å føle seg normal. Hvis substansen blir seponert, føler personen abstinens og for å lindre symptomene må substansen bli tilført på ny. Hvis celler har syntetisert flere reseptorer for å motvirke antagonisten, og når antagonisten blir seponert, betyr dette at kroppen har for mange reseptorer. Kroppen blir på denne måten overfølsom for det naturlige hormonet eller nevrotransmitteren, og det er dette som fører til abstinens. Abstinensen vil vedvare helt til overskuddet av reseptorer har blitt nedbrutt naturlig, noe som kan ta flere dager til uker.

## Se også
* Farmakologi
* Legemiddel
* Avhengighet

## Fotnoter og referanser


## Eksterne lenker
* Legemiddelhåndboka, ''Rusmiddelbruk og avhengighetstilstander''
Rick Rosenthal

**Rick Rosenthal** (født 1949) er en amerikansk regissør som har arbeidet både med film og TV.

Han debutere som filmregissør med skrekkfilmen *[[Halloween II]]* (1981), og har etter det gjort seg bemerket med filmer som *[[Bad Boys (film, 1983)|Bad Boys]]* (1983) og ** (2002). Han har siden slutten av 1980-årene hovedsakelig befattet seg med TV, og har hatt regi på en rekke TV-filmer og TV-serier; Blant annet flere episoder av serier som *[[Spesialavsnittet|Law & Order: Special Victims Unit]]*, *[[Providence (TV-serie)|Providence]]*, *[[Buffy, vampyrenes skrekk]]*, og *[[Smallville]]*. Han har også hatt regi på flere tv-filmer, deriblant *Devlin* (1992), *The Birds II: Land's End* (1994) og *Nearing Grace* (2005), og har jobbet som produsent for flere film- og TV-produksjoner.

Han er gift med skuespillerinnen Nancy Stephens.

## Referanser


## Eksterne lenker
*
NOU 1975:67, Merverdiavgiftssystemet

**NOU 1975:67 «Merverdiavgiftssystemet»** var en norsk offentlig utredning (NOU) fra et utvalg som ble oppnevnt ved kongelig resolusjon 14. desember 1973. Utredningen ble avgitt til Finansdepartementet 11. november 1975.  Utvalget ble ledet av Olav Gjærevoll.

## Se også
* NOU 1990: 11, Generell merverdiavgift på omsetning av tjenester
* NOU 2008: 7, Kulturmomsutvalget

## Eksterne lenker
*
QFF

**QFF** er en måte å angi det atmosfæriske trykket på et spesielt sted. Det målte trykket korrigeres med høyden, fuktighet og temperatur slik at man får det trykket som den aktuelle atmosfæren vil gi ved havnivå på samme sted. Dette trykket er nyttig ved tegning av værkart med isobarer.

Det finnes lett avvikende standarder for å beregne QFF, med forskjellig hensyntagen til luftfuktigheten.

## Se også

* QNH
* QFE
* høydemåler

## Referanser
Debra Hill

**Debra Hill** (1950–2005) var en amerikansk filmprodusent og manusforfatter som ble kjent for sitt samarbeid med filmregissør John Carpenter. Hun har vært med på filmer som blant annet *[[Halloween (film)|Halloween]]* (1978), *[[Tåken]]* (1980), *[[Escape from New York]]* (1981), ''Mørke krefter'' (1983), *[[The Fisher King]]* (1991) og *[[Escape from L.A.]]* (1996)*.*

Hill ble født i Haddonfield, New Jersey, men vokste opp i storbyen Philadelphia. Hun begynte sin karriere i 1972 som "script supervisor" for krimserien *[[The Streets of San Francisco]]*. Hun startet sitt samarbeide med Carpenter i 1975 og etter noen år ble hun en av de mest kjente kvinnelige filmprodusentene i Hollywood.

Hun medvirket på godt over 30 film- og tv-produksjoner i løpet av karrieren. 

I 2003 ble hun tildelt prisen Crystal Award Women in Film.

Hill fikk kreft i 2004 og døde året etter av sykdommen.

## Referanser


## Eksterne lenker
*
Fortøyning

**Fortøyning** er å forbinde et sjøfartøy til fastland eller et fast anlegg til sjøs, slik at det holdes i en bestemt posisjon. Fartøyet vil dermed ikke drive avsted, og man kan spare motorkraft mens det lastes og losses. På steder hvor det ikke finnes noe fast anlegg, kan det benyttes et anker som festes til havbunnen, dersom vanndybden er lav nok til at ankeret kan festes i bunn. En kombinasjon av de to metodene benyttes blant annet i havner for lystbåter, hvor båtens ene ende fortøyes til land og den andre til sjøbunnen med et anker.

Normalt fortøyer man ved en kai i havneområder, men det finnes også anlegg til sjøs, for eksempel til fortøyning av tankskip i forbindelse med oljeterminaler og forsyningsskip til oljeplattformer. Skipet ligger da festet til en flytebøye, som gjerne er utstyrt med fyllerør for lasting eller lossing av olje.
Puller

En **puller** eller **pullert** er en kort, vertikal påle som brukes til å fortøye sjøfartøy ved hjelp av trosser. De befinner seg som regel på kaiplasser i havneområder, eller på skipsdekk.
University of Southern California

**University of Southern California** (**USC**) er et privat universitet i Los Angeles i delstaten California, USA. Det ble opprettet i 1880 og er delstatens eldste private forskningsuniversitet. Det regnes som et av de amerikanske eliteuniversiteter på en rekke områder. Både *TIME Magazine* og *Princeton Review* kåret det til «College of the Year 2000».

Nobelprisvinneren György A. Oláh forsket her. Anerkjente forskningsfelt er blant annet fysikk, kjemi og mikroelektronikk. Lærestedet samarbeider i medisin med Jiao Tong Universitetet i Shanghai. Tidligere studenter omfatter Neil Armstrong, Warren Christopher, George Lucas, Norman Schwarzkopf, John Wayne og Forest Whitaker.

Ved universitetet var det 33&nbsp;000 studenter i 2006, og samme året var skolepengene 33&nbsp;892 amerikanske dollar. Studiene gis opp til doktorgradsnivå.

USCs 22 biblioteker og andre arkiver inneholder nesten 4 millioner bøker og 3 millioner fotografier. USC-idrettsutøvere vant 288 medaljer ved de olympiske leker, mer enn noe annet universitet i verden.

USCs idrettslag heter Trojans. Ordet brukes også for å beskrive universitetets studenter. For å holde alumniene i kontakt består Trojan-nettverket av over 100 alumni-grupper på fire kontinenter.

## Fakulteter
Skolene og fakultetene omfatter:
* The College of Letters, Arts, and Sciences
**School of International Relations
* The Graduate School
**USC Center for Visual Anthropology
**USC Jane Goodall Research Center
* The Professional Schools
** USC School of Architecture
** Marshall School of Business
*** USC Leventhal School of Accounting
** USC School of Cinematic Arts
*** Division of Animation and Digital Arts
*** Interactive Media Division
*** Institute for Multimedia Literacy
*** Summer Film Program
** USC Annenberg School for Communication
** Annenberg Center for Communication
** USC School of Dentistry
** USC Rossier School of Education
** USC Viterbi School of Engineering
** USC Roski School of Fine Arts
** USC Leonard Davis School of Gerontology
** USC Gould School of Law
** Keck School of Medicine of USC
** USC Thornton School of Music
** USC School of Pharmacy
** USC School of Policy, Planning, and Development
** USC School of Social Work
** USC School of Theatre

## Referanser


## Eksterne lenker
*
St. John’s College

**  St. John's College** er et privat, ikke-religiøst universitet i Annapolis i delstaten Maryland, USA. Det har også campus i Santa Fe, New Mexico. Lærestedet er det tredje eldste i USA.

St. John's ble opprettet i 1696 som *King William's School*, og ble college i 1784. Hovedfokuset er på studiet av klassiske tekster, med et kurs i østlige (kinesiske) klassikere og et vestlig program.

Ved universitetet var det 1&nbsp;000 studenter fordelt likt på de to campusene, og 164 vitenskapelig ansatte i 2006. Samme året var skolepengene US$ 23&nbsp;970. Studiene gis opp til mastergradsnivå.

## Eksterne lenker
*  St. John's College
Dong Hoi lufthavn

**Dong Hoi lufthavn**  er en flyplass som ligger i Dong Hoi, Quang Binh i Vietnam. Flyplassen ble offisielt åpnet 18. mai 2008 og kan betjene 500&nbsp;000 passasjerer i året.

## Terminaler, selskaper og reisemål
* Vietnam Airlines (Hanoi, Ho Chi Minh-byen)
* Jetstar Pacific Airlines (Ho Chi Minh-byen)
* VietJet Air (Ho Chi Minh-byen) [29. april 2014]

## Referanser


## Eksterne lenker
* Construction begins on new Quang Binh airport Viet Nam News, September 1, 2004
* Airport & Ground Support Equipment (AGSE) in Vietnam by Le Son (11/25/2005)
Moustapha Akkad

**Moustapha Akkad** (1930–2005) var en syrisk-amerikansk filmprodusent og regissør kjent for *[[Halloween (film)|Halloween]]*-filmene som han var produsent på. Han hadde regi på *[[Mohammad, Messenger of God]]* (1976) og *[[Lion of the Desert]]* (1981).  

Akkad ble født i Aleppo i Syria. Han reiste til USA tidlig på 1950-tallet for å studere film ved University of California, Los Angeles (UCLA). Faren sendte med ham $200 og en utgave av Koranen da han reiste.

## Dødsfallet
Akkads liv fikk en tragisk slutt da han under et besøk i Jordan ble hardt skadd i et terrorangrep. Han døde to dager etter av skadene. Hans 34-årige datter, Rima Akkad Monla, døde momentant i angrepet.

## Referanser


## Eksterne lenker
*